procesaur/Wiki.mk huggingface dataset:
Вита Бревис

Вита Бревис: писмо на Флорија Емилија до Аврелиј Августин (норвешки: ''Vita brevis. Floria Aemilias til Aurel Augistin'') е новела од норвешкиот писател Јустен Гордер (''Justin Gaarder''). Книгата е објавена на македонски јазик во 2014 година, во превод на Билјана Жеревска.
1 Технички податоци
Книгата е објавена од страна на НУ Македонска филхармонија и ЈУ Младински културен центар, како дел од мултимедијалниот спектакл под наслов „Види музика, слушни слика, добиј книга!!!“. Лектурата ја извршила Весна Стојчевска, а на корицата е ставена сликата на Глигор Чемерски, „Момче од планината“ од 1964 година. Книгата е испечатена во печатницата „Европа 92“, во тираж од 20 000 примероци. Покрај новелата на Гордер, книгата содржи и поговор со наслов „Напуштање на среќата“ од Билјана Жеревска. Книгата е каталогизирана од Националната и универзитетска библиотека „Св. Климент Охридски“, Скопје и ја носи меѓународната ознака ISBN 978-9989-644-63-4.
2 Содржина
Книгата е напишана во исповедна и епистоларна форма, а започнува така што самиот автор, еден ден, случајно пристигнува на еден пазар во Буенос Аирес, каде во една антикварница наоѓа стар ракопис од 4 век, за кој претпоставува дека е оригиналното писмо што Флорија Емилија му го испратила на Аврелиј Августин, бискупот од Хипон. Притоа, во новелата, авторот вметнува елементи кои треба да асоцираат на реалноста, како: ценкањето за цената за ракописот, благодарност до луѓето кои му помогнале околу преводот од латински јазик итн.
Книгата е напишана во вид на исповед на Флорија Емилија до својот поранешен љубовник и во неа се опишува нејзиниот живот со Августин, како и нејзините размислувања за религијата, љубовта, телесната страст итн. Притоа, таа го поставува прашањето, дали може некој човек, независно од неговиот ранг, да го има екслузивното право да зборува во името на Бога?
Јустен Гордер

Јустен Гордер (норвешки: ''Justin Gaarder'') (8 август, 1952, Осло) е норвешки писател.
1 Животопис
Гордер студирал историја на идеите, религијата и нордиската литература. По дипломирањето, работел како професор во средни училишта во Осло и во Берген. Како голем хуманист и акитивист, во 1997 година, Гордер, заедно со неговата жена Сири Даневиг, ја воспоставил „Софиината награда“ во вредност од 77 000 евра, која се доделува секоја година за меѓународен активизам во областа на екологијата.
2 Творештво
Гордер се појавил на книжевната сцена како автор на две книги за деца. Светска слава постигнал со книгата „Светот на Софија“, која е преведена на над 40 јазици и продадена во околу 40 милиони примероци. Потоа следела книгата „Божиќна мистерија“ која претставува авторски приказ на историјата на христијанството. Голем успех постигнале и двете подоцнежни книги: „Мистеријата солитер“ и „Девојката со портокали“. Неговата новела „Вита Бревис: писмо на Флорија Емилија до Аврелиј Августин“ е објавена на македонски јазик во 2014 година, во превод на Билјана Жеревска. Гордер е добитник на бројни национални и меѓународни награди.
Сребре и јас

„Сребре и јас“ (шпански: ''Platero y yo'') е книга на писателот Хуан Рамон Хименес од 1917 година. Претходно, книгата била објавена во 1914 година, но во нецелосна форма.
1 Изданија на македонски јазик
Поетската проза „Сребре и јас“ е објавена на македонски јазик во 1986 година, во издание на „Детска радост“ од Скопје, во рамките на библиотеката „Ѕуница“, а преводот од шпански јазик го направила Ванѓа Чашуле. Книгата е печатена во мал формат (20 сантиметри), во мек повез и има 173 страници. Книгата е каталогизирана во Народната и универзитетска библиотека „Климент Охридски“, Скопје. Графичкото уредување и е дело на Франц Кулеванов, а илустрациите во книгата се дело на Доне Милјановски. Книгата е отпечатена во печатницата на НИПРО „Нова Македонија“ во Скопје.
2 Содржина
Книгата содржи 138 куси прозни текстови:
Сребре, Бели пеперутки, Приквечерни игри, Затемнување, Морници, Школо, Будала, Јуда, Смокви ранки, Осана, Вечен дом, Трн, Ластовички, Стаја, Скопен ждребец, Куќата отспротива, Малоумното дете, Привидение, Пурпурен предел, Папагал, Рамен покрив, Враќање, Затворената железна порта, Дон Хосе попот, Пролет, Цистерна, Шугавиот пес, Неистечна вода, Априлска идила, Канаринецот лета, Демон, Слобода, Цигани, Свршеница, Пијавица, Три старици, Двоколка, Леб, Аглаја, Големиот бор, Дарбон, Детето и водата, Пријателство, Приспивна песна, Дрвото во дворот, Туберкулозното девојче, Додоли, Ронсар, Чичкото со слики, Цвет на патот, Лорд, Бунар, Праски, Чифте, Магарописание, Причесна, Прошетка, Петли, Стемнување, Печат, Окотената кучка, Таа и ние, Врапчиња, Франко Велес, Лето, Оган во планините, Поток, Недела, Песната на штурчето, Бикови, Луња, Гроздобер, Ноктурно, Сарито, Починка, Огномет, Парк, Месечина, Радост, Минуваат дивите пајки, Девојченцето, Овчарот, Смртта на канаринчето, Рид, Есен, Врзано куче, Грчката желка, Октомвриско попладне, Антонија, Заборавениот грозд, Алмиранте, Вињета, Стргунка, Пинито, Река, Калинка, Старите гробишта, Липијани, Калето, Старата арена за бикови, Ехо, Уплав, Старата чешма, Пат, Пињоли, Избеганиот бик, Ноемвриска идила, Белата кобила, Подигравка, Чергари, Пламен, Оздравување, Старото магаре, Зора, Цветчиња, Божик, Крајбрежната улица, Зима, Млеко од магарица, Чиста ноќ, Венец од магдонос, Мудреците од исток, Монс-уриум, Вино, Басна, Карневал, Леон, Ветерница, Камбанаријата, Магарињата од пескарот, Мадригал, Смрт, Тага, Ногари, Тагување, На Сребре во небото над Могер, Сребре од картон, На Сребре под земјата.
Голема Република Средна Америка

Голема Република Средна Америка (шпански: ''República Mayor de Centroamérica'') — краткотраен политички сојуз меѓу денешните средноамерикански држави Хондурас, Никарагва и Ел Салвадор. Републиката функционирала од 1896 до 1898 година и таа била обид за заживување на поранешната распадната Федерална Република Средна Америка.
Трите држави се согласиле да основаат сојуз со потпишувањето на Договорот од Амапала на 20 јуни 1895 година. Сојузот била основана на 15 септември 1896 откако сите држави го ратификувале договорот. Републиката била преименувана во Соединети Држави на Средна Америка кога уставот стапил на сила на 1 ноември 1898 година. Главниот град на Републиката требало да биде градот Амапала во Хондурас. За време на своето опстојување, сојузот основал дипломатски односи со САД. Гватемала и Костарика требало да се приклучат на сојузот, но не го сториле тоа. Сојузот се распаднал кога генералот Тома Регалдо ја презел власта во Ел Салвадот на 21 ноември.
1 Поврзано
*Средна Америка
* Федерална Република Средна Америка
Проект „Математичко родословие“

Проект „Математичко родословие“ (|Mathematics Genealogy Project, MGP) — семрежна база на податоци за академското родословие (генеалогија) на математичарите. Во септември 2010 г., проектот содржел информации за преку 160.000 математичари кои учествуваат дејствуваат на „истражно ниво“. Записите обично содржат година на дипломирање, алма матер, докторски ментор и докторски аспиранти
1 Цели
Опишувајќи ја своитеа цели, проектот се изјаснува: „Кога ги употребуваме зборовите „математика“ или „математичар“ ширум овој проект, нив ги подразбираме во мошне широка смисла. Затоа, кај нас се добредојдени сите релевантни податоци од полето на статистиката, информатиката и оперативното истражување.“
2 Делокруг
Родословните информации на проектот се добиваат од извори како ''Dissertation Abstracts International'' („Меѓународни извадоци од дисертации“) и ''Notices of the American Mathematical Society'' („Билтен на Американското математичко друштво“), но може да дојдат од било кој учесник на проектниот портал. Во базата може да се пребаруваат имињата на математичарите, универзитетите кајшто студирале, годината на доделување на академскиот чин, наслов на дисертацијата, имињата на менторите и вторите ментори, земјата на доделување на чинот (со знаменце), список на докторски аспиранти и бројот на академски потомци. Наведени се и некои историски значајни личности што немале докторат, како што е Жозеф-Луј Лагранж.
3 Поврзано
* Историја на математиката
Колибата на чичо Том

Колибата на чичо Том (англиски: ''Uncle Tom's Cabin'') или Колибата на чичо Том, или, Живот меѓу неважните (''Uncle Tom's Cabin; or, Life Among the Lowly''), — роман на американската писателка Хариет Бичер Стоу. Романот е издаден во форма на книга во 1852 година и според голем број критичари, меѓу кои и Вил Кауфман, романот е антиробовски и истиот „помогнал при воспоставување на темелите на Американската граѓанска војна.
1 Содржина
Романот ги содржи следните поглавја:* Колибата на чичо Том
* Продадените робови
* Бегството на Лиза
* Збогувањето на чичо Том
* Малечката Евангелина
* Кај новите господари
* Борба за слобода
* Писмото на чичо Том
* Добрата тетка Хлоја
* Болната Евангелина
* Страшната загуба
* Една нова несреќа
* Тешко ропство
* Страданијата на чичо Том
* Тажен крај
2 Изданија на македонски јазик
Романот „Колибата на чичо Том“ е објавен на македонски јазик во повеќе наврати:
* издание на „Култура“ од 1975 година, во превод на Глигор Крстески. Книгата е објавена како задолжителна лектира за шесто одделение во основните училишта во Македонија. Таа има 64 страници и покрај основниот текст, содржи и осврт на делото и авторката, напишан од Глигор Поповски. Нацртот на корицата го направил Димитар Кондовски, а коректурата ја извршил Драгиша Пиперовски. Книгата била отпечатена во печатницата „Нова Македонија“ во Скопје и не е каталогизирана.
Стефан Ролев

Стефан Ролев ( Долно Врбени, 1865 - Битола, 1969) — македонски војвода од илинденскиот период.
1 Животопис
Стефан Ролев се родил во 1865 година, во селото Долно Врбени, во Егејска Македонија, каде го минал детството, а потоа во Битола ја завршил егзархиската гимназија. Тој бил со висок став и атлетски развиен, поради што го добил прекарот „Железниот“. Во 1901 година се вклучил како комита во четата на војводата Марко Лерински, а во илинденскиот период постигнал забележителни успеси и бил познат по неговата суровост кон непријателите. Во тој период, тој бил познат како војводата Бигленски и Лерински.
2 Спортска активност
По пропаста на Илинденското востание, Ролев патувал низ Европа и во САД, каде ги проучувал гимнастиката и другите спортови. По враќањето во Македонија, најголемиот дел од животот го поминал во Битола, каде организирал спортски настани. Така, тој го организирал и учествувал во првиот боксерски меч во Битола, кој се одржал за време на младотурскиот период, а тој настан го снимиле браќата Манаки. По Младотурската револуција, Ролев го основал и првото гимнастичко друштво „Пелистерски јунак“, развивајќи ја физичката култура кај младите во Битола. Притоа, членовите на клубот носеле униформи и вежбале на справи, а настапувале на разни јавни манифестации. Самиот Ролев го привлекувал вниманието со своите вештини: кршење камен на градите, виткање железо, акробатски вежби на велосипед итн. Војводата Ролев починал во Битола, во 1969 година.
Федерална Република на Средна Америка

Федерална Република Средна Америка (шпански: ''República Federal de Centroamérica / Centro América''), позната и како Обединето Покраини на Средна Америка (''Provincias Unidas del Centro de América'') во почетокот на нејзиното опстојување, — поранешна независна држава во Средна Америка. Републиката ги заземала териториите на поранешната Генералната капетанија Гватемала на Нова Шпанија. Државата постоела од септември 1821 до 1841 година.
Знамето на државата било претставено од Луи-Мишел Ори, и истото било инспирирано од знамето на Аргентина. Државата ги опфаќала териториите на денешните Гватемала, Ел Салвадор, Хондурас, Никарагва и Костарика. Во тогашно време, Панама била дел од Голема Колумбија, а Белиз била британска колонија. Во 1830-те години на федерацијата се приклучила шестата држава - Лос Алтос, со главен град Кецалтенанго. Денес териториите на државата Лос Алтос се во западна Гватемала и источните делови на мексиканската држава Чијапас. По распадот, Лос Алтос била поделена меѓу Гватемала и Мексико.
1 Членство
Државата била составена од:
+ Членови во 1839
Гватемала, Ел Салвадор, Хондурас, Никарагва, Костарика, Лос Алтос
2 Поврзано
*Голема Република Средна Америка
*Голема Колумбија
*Средна Америка
Јом кипур

Јом Кипур (יוֹם כִּפּוּר, „''Ден на покајание''“) — еврејски празник, кој го означува последниот 10-ти ден од еврејската Нова година.
1 Значење
Ова е празник на прошката за гревовите. Во текот на десетте дена од еврејската Нова година до почетокот на Јом кипур, човекот кој погрешил треба да отиде кај човекот кому му направил неправда и од него да побара прошка, да каже дека се кае и да плати отштета во висина од 20% до работата која евентуално била одземена од другиот. Притоа, грешникот не може да побара некое општо простување од Бога, туку прошката треба да се добие директно од оној кому му е нанесен гревот. Деновите од еврејската Нова година до Јом кипур се нарекуваат „страшни денови“ во кои времето треба да се поминува во молитва и да се прават добри дела.
2 Славење
Прославувањето на празникот не може да почне додека не се соберат најмалку десет машки глави, постари од 13 години. Јом кипур се прославува 25 часа во текот на кои верниците не треба да јадат ниту да пијат. Цереминијата започнува непосредно пред зајдисонце, кога Евреите палат свеќи во своите домови, по што заминувааат во синагогата, каде што започнува вечерната молитва. Притоа, луѓето се облечени во бело како симбол на чистотата и не смеат да носат никаква кожна облека или обувки. Во синагогата се изнесуваат свитоци од Тората и започнува молитвата наречена „Сите завети“. При нејзиното траење често се повторува зборот „видуи“, што значи признавање на гревот и се наведуваат сите можни престапи кои може да ги направи еден човек или заедница. Притоа, се бара простување и за народот и за себе, лично.
По службата, луѓето се враќаат дома, а утрото започнува утринската молитва (најдоцна до девет часот), а по неа следат уште четири молитви во попладневните и вечерните часови. Последната молитва се одржува пред зајдисонце и таа е најинтензивна, зашто се верува дека тогаш се затвораат небесните порти низ кои треба да помине молитвата. Потоа се слуша звук на рог од овен (шофар), со што симболично се означува крајот на празникот. Со тоа завршува постот, а верниците се послужуваат со колачиња, чај и бело кафе.
3 Статус во Македонија
Првиот ден на Јом кипур е официјален празник и неработен ден за припадниците на еврејската заедница во државата.
4 Поврзано
* Јомкипурска војна
Димитар Масевски

Димитар Масевски (6 мај 1937, Скопје - 23 мај 2015) — македонски композитор и музички продуцент, кој се сметал за еден од основоположниците на македонската забавна музика.
1 Живот
Масевски е роден во Скопје, во 1937 година. Работниот век го поминал во Македонската радио-телевизија. Неговиот син Александар Масевски, исто така, е композитор и продуцент на поп-музика.. Со музика почнал сериозно да се занимава во средношколските години, кога ги напишал првите композиции „Врати се“ (1956). Во 1957 година се вработил како музичар во Забавниот оркестар на Радио Скопје. Во седумдесеттите години на XX век бил продуцент во Музичката продукција на МРТВ каде продуцирал над 2000 песни, главно од македонски автори. Тој е еден од иницијаторите за покренување на Скопскиот забавен фестивал. Во ова време создава дел од своите антологиски композиции - „Љуби ме, љуби Мирјанка“, „Малечка гулабице“, „Бела хризантема“, „Молчи љубов моја“, „Гриша“ итн. Соработувал со речиси сите позначајни македонски пејачи: Нина Спирова, Зоран Георгиев, Драган Мијалковски, Даниела Панчетовиќ, како и со некои пејачи од тогашна Југославија како Мишо Ковач, Мики Јевремовиќ. Напишал голем број детски песни, како и музика за телевизиски серии и театарски претстави.
2 Творештво
Во текот на својата музичка активност, Масевски има продуцирано околу 2.000 композиции, a nапишал голем број детски песни, како и музика за телевизиски серии и театарски претстави. Негови најпознати и антологиски композиции се: „Љуби ме, љуби Мирјанка“, „Малечка гулабице“, „Бела хризантема“, „Молчи љубов моја“, „Гриша“ итн. Притоа, тој е авторот на композицијата „Последна солза“, која ја пеела Блага Видец и која претставува првата забавна мелодија испеана на македонски јазик. Масевски е автор на првата детска песна на македонски јазик „Рингишпил“, а компонирал и музика за тв-серии и театарски претстави. Во 21 век, Масевски започнал да компонира новосоздадена фолклорна музика. Тој бил еден од организаторите на обновениот „Скопски фестивал“, кој во знак на неговото творештво, во 2014 година му ја доделил наградата за животно дело.
Големо Пленско Езеро (амт)

Големо Пленско Езеро (|Großer Plöner See) — општинска заедница во окрузите Плен и Источен Холштајн, во Шлезвиг-Холштајн, Германија. Се наоѓа околу градот Плен, кој е и седиште на општинската заедница, иако не е член на заедницата. Општинската заедница е именувана по Големото Пленско Езеро.
1 Преглед
Таа е една од двете општински заедници (со Ицштет) во Германија која вклучува општини во два различни окрузи, но тука само Бозау се наоѓа во Источен Холштајн.
2 Единици
Општинската заедница Големото Пленско Езеро се состои од следниве општини:
# Бозау (округ Источен Холштајн)
# Дерзау
# Дерник
# Гребин
# Калибе
# Лебраде
# Немтен
# Ранцау
# Ратјенсдорф
# Витмолт
NGC 1

NGC 1 — спирална галаксија оддалечена 190 милиони светлосни години и сместена во соѕвездието Пегаз. Има пречник од 90.000 сг, и со тоа е малку помала од нашата галаксија — Млечниот Пат. Претставува првиот објект Новиот општ каталог (NGC). Според координатите за време на составувањето на каталогот (епохата 1860), овој објект имал најмала ректасцензија од сите, па затоа е наведен прв во редоследот, кој се води според ректасцензијата. Денес положбата е променета, па така оваа галаксија повеќе нема најмала ректасцензија од сите објекти.
1 Наводи
:*:*
Босов општ каталог

Восов општ каталог |Boss General Catalogue, крат. GC од упрост. назив ''General Catalogue'') — астрономски каталог кој содржи 33.342 ѕвезди. Негов составувач е американскиот астроном Бенџамин Бос (1880-1970) и објавен е во САД во 1936 г. Изворниот наслов му е „Општ каталог на 33.342 ѕвезди“ (''General Catalogue of 33,342 Stars'') и излегол како замена на неговиот претходнк „Прелиминарен каталог на 6.188 ѕвезди за епохата 1900“ (''Preliminary General Catalogue of 6,188 Stars for the Epoch 1900''), издаден во 1910 г. од неговиот татко, Луис Бос.
1 Поврзано
* Ѕвезден каталог
* Список на ѕвезди
Големо Пленско Езеро

Големо Пленско Езеро или Езеро Плен (|Großer Plöner See) — најголемо езеро (30 км²) во сојузната покраина Шлезвиг-Холштајн, Германија. Сместен е близу градот Плен. Негова главна притока, како и главен истек, е реката Швентине.
1 Географија
1.1 Општо
Со површина од 30 км² и длабочина до 58 метри, Големото Пленско Езеро е најголемо и најдлабоко езеро во покраината Шлезвиг-Холштајн. Се наоѓа целосно во природниот парк Холштајнска Швајцарија.
На неговата северна страна се наоѓа окружниот град Плен, чиј грб го прикажува езерото под Пленскиот замок сместен на рид. Други населби на бреговите на езерото се Бозау, Дерзау и Ашеберг.
1.2 Потекло
Големото Пленско Езеро се појавило како последица на ледената покривка на Шлезвиг-Холштајн по последното ледено доба. Тоа е типично ледничко езеро. Два ледника биле главно одговорни за создавањето на 58 метри длабоката точка во езерото. Северната граница на езерото се состои од земјен мост помеѓу Големото и Малото Пленско Езеро, кое било создадено во подоцнежното топење на мразот.
1.3 Острови
Источните и западните делови на езерото се поврзани со делови на плитка вода, која од 1992 година е прогласена за природен резерват. Во оваа област се наоѓа најголемиот од островите, кој обезбедува засолниште за многу птици, како белоопашест орел, четириока патка, голем северен нуркач и дива гуска.
Островот на принцовите (''Prinzeninsel''), кој станал полуостров во век кога нивото на водата вештачки било намалено, е омилено летно одредиште за многу туристи.
Друг природен резерват постои од 1955 година, сместен во западниот дел на езерото. Вкупно постојат повеќе од 20 острови во самото езеро.
2 Историја
2.1 Населување
Брегот на езерото бил користен во текот на средното камено доба (околу 10000–4300 п.н.е.) од ловци, собирачи и рибари. Од неолитот (околу 4300–2300 п.н.е.), преку бронзеното доба (околу 2300–550 п.н.е.) и во железното доба (околу 550 п.н.е.–400 н.е.) била повеќе или помалку постојано населен од фармери.
Од до век, областа околу езерото била населена од Словени. Сè уште постојат докази за ова на Олсборг, остров јужно од Плен, кој бил утврден. Словените го нарекувале Плуне, што означува „вода без мраз“. Во 1139 година, грофот на Холштајн Адолф II од Шауенбург ја уништил тврдината и ставил крај на словенското владеење во областа.
3 Економска употреба
Езерската површина е поделена помеѓу неколку приватни сопственици, како и покраината. Околу 900 хектари од езерото се изнајмуваат до 2020 година.
На езерото ловат неколку риболовни здруженија. Видови на риба присутни во езерото се јагула, гргеч, штука и крап.
4 Туризам
Езерото и околината се омилена рекреациската зона за жителите на околните големи градови.
Постојат вкупна 15 капалишта. Некои кампови се наоѓаат директно на брегот на езерото. Постојат голем број на рекреативни активности кои можат да се извршуваат на езерото.
Непречкеста леќеста галаксија

Непречкеста леќеста галаксија — леќест вид на непречкеста спирална галаксија. Овие галаксии се класифицирани во Хабловата низа како SA0
Пример за ваков тип на галаксија е галаксијата AM 0644-741. (За други примери за вакви галаксии погледајте на следнава категорија :Категорија:Непречкести леќести галаксии.)
1 Поврзано
*Пречкеста леќеста галаксија
Хематокрит

Хематокрит претставува зафатнински процент (%) на еритроцити во крвта. Нормални вредности за хематокрит се 45% за мажи и 40% за жени. Ниски вредности на хематокрит има при анемија, а високи вредности се јавуваат при полицитемија.
1 Галерија
Моќта на совеста

Моќта на совеста (хрватски: ''Моć savjesti'') е расказ од хрватскиот писател Антун Густав Матош.
1 Содржина
Општинскиот писар Јосо Цицвариќ се враќа дома пијан и легнува во креветот. Тој живее во скромна соба во куќата на селскиот меанџија, а во аголот на собата се наоѓа куп стапови, кои Јосо ги собрал во текот на времето. Јосо веднаш заспива и започнува да сонува како кумот Андрија доаѓа кај него за да праша што се случило со молбата која ја доставил минатата година. По него доаѓа кумот Мато за да праша зошто неговиот син сè уште не е повикан во армијата. Потоа доаѓа една група селани, кои, исто така, прашуваат за судбината на нивните молби. Еден старец од толпата ги забележува стаповите кои им ги украл Јосо, по што селаните го опколуваат Јосо.
Тогаш се случува чудо, бидејќи стаповите се придвижуваат и на нив се појавуваат главите на сите селани кои доставиле некакви молби до Јосо. Избезумен, Јосо бега надвор од собата, но стаповите го бркаат, па тој нурнува во потокот, со цел да се спаси од нив. Потоа, тој продолжува да бега низ полето, а стаповите го следат и повремено го удираат по грбот или по главата. Бегајќи, Јосо неочекувано полетува на небото, дури до ѕвездите, но и таму го прогонуваат ликовите на селаните. Тогаш, Јосо започнува да паѓа и треснува на земјата во вид на метеор. Јосо се гледа себеси, а кога едно куче сака да го касне метеорот, Јосо му подвикнува и сите селани му се чудат. Во тој миг, Јосо наеднаш се буди од сонот. Уплашен, тој ја повикува Анка, со наредба да ги запали собраните стапови. Анката и селаните не можат да се начудат на одлуката на Јосо, а тој осум вечери по ред не пие повеќе од половина литар вино.
Мочовод

Мочовод (уретер) е парен цевчест орган од уринарниот систем кој се протега од врвот на бубрежната карлица до мочниот меур. Кај возрасни, мочоводите вообичаено се долги 25–30 cm, со пречник од ~3–4 mm. Според локализацијата, мочоводот се дели на два дела: абдоминален и карличен дел.
Честитка (расказ)

Честитка (хрватски: ''Čestitka'') е расказ од хрватскиот писател Антун Густав Матош.
1 Содржина
На 31 декември, околу осум часот навечер, од својот дом, на крајот на селото Јабуковац, тргнуваат кон дворецот чичко Мартин и неговата ќерка, Љубица. Двајцата се упатуваат кон дворецот каде чичко Мартин долги години служел како градинар, со цел на новиот гроф да му ја честитаат Новата година. Притоа, Љубица има научено една песничка која треба да му ја изрецитира на грофот. На Љубица ѝ се врти едно име низ главата - Евелина, кое го прочитала еднаш на еден портрет, но не знае ништо во врска со тоа. Кога стигнуваат во дворецот, таткото ѝ ја покажува на Љубица собата во која што се родила, а тогаш таа се потсетува на својата покојна мајка, која работела како собарка во дворецот и која еднаш ја нашле полудена. Тогаш, повторно во ушите на Љубица заѕвонува името Евелина.
Во дворецот, Љубица го сретнува момчето Ѓуро, син на управникот на дворецот. Кога пристигнува полноќта, во главната сала доаѓа грофот со својата придружба и ги поздравува присутните. Тогаш, Љубица започнува да ја рецитира песната, но не може да продолжи понатаму. Грофот ја погледнува Љубица и на еден од своите придружници му кажува дека таа неверојатно личи на неговиот стрико. Тогаш, тој се наведува за да ја бакне, а Љубица грубо му ја турка главата. Затоа, грофот им дава пари на сите деца, освен на Љубица. Поради тоа, нејзиниот татко е бесен и сака да ја истепа. Љубица бега од дворецот, а по неа истрчува Ѓуро.
Вечерта, Мартин се опијанува од виното и заборава на Љубица, мислејќи дека останала заедно со другите деца. Утредента, кога не ја наоѓа дома, тој се враќа во дворецот и ги буди слугите и со нив заминува во потрага по Љубица. Неа ја наоѓаат замрзната во една дупка во полето, а кога го извлекуваат нејзиното тело, покрај неа го наоѓаат и Ѓуро, кој сè уште е жив. Дури тогаш, чичко Мартин започнува да тажи по својата мртва ќерка.
Добро обликувана спирална галаксија

Добро обликувана спирална галаксија — вид на спирална галаксија со изразени и добро обликувани спирални краци, за разлика од многукраките памучести спирални галаксии кои имаат which have фини структурни особености. Спиралните краци на добро обликуваните галаксии јасно се протегаат околу галаксијата низ многу радијани и истите можат да се набљудуваат низ големи делови од глактичкиот полупречник. Приближно 10% од спиралните галаксии се класифицирани како добро обликувани спирални галаксии, како што се на пример M81, M51 M74, M100, и M101.
1 Потекло на структурата
Густинската бранова теорија е прифатеното објаснување за добро обликуваната структура на добро обликуваните спирални галаксии. Според оваа теорија, спиралните краци се создадени во внатрешноста под дејство на густите бранови кои ја придвижуваат галаксијата соп различни брзини од ѕвездите во галактичкиот диск. Ѕвездите се збиени во овие густи подрачја поради гравитациското привлекување кон густиот материјал, иако нивната местоположба во спиралните краци не е постојана. Кога истите ќе дојдат во близина на спиралниот крак, истите се привлечени кон густиот материјал под дејство на силата на гравитацијата, и како што се движат низ кракот, истите се забавени при излегувањето поради гравитациското привлекување. Ова предизвикува материјалот да се групира во густи подрачја. Во центарот на овие галаксии има супермасивни црни дупки.
Непречкеста спирална галаксија

Непречкеста спирална галаксија — вид спирална галаксија без средишна пречка или онаква што не претставува пречкеста спирална галаксија. Во морфолошката класификација на галаксиите, ваквите галаксии се означуваат со SA.
Галаксијата Сомбреро е пример за непречкеста спирална галаксија.
Непречкестата галаксија е еден трите општи вида на спирални галаксии според де Вокулеровиот систем на класификација. Другите две се преодната и пречкестата спирална галаксија. Класификацијата наречена „Хаблов камертон“, разликува само непречкести и пречкести спирални галаксии.
1 Видови
Пример, Вид, Слика, Информации, Белешки
SA0-, SA0- е вид на леќеста галаксија
SA0, SA0 е вид на леќеста галаксија
SA0+, SA0+ е вид на леќеста галаксија
NGC 3593, SA0/a, SA0/a може да се смета и за вид на непречкеста леќеста галаксија, NGC 3593 впрочем е од видот „SA(s)0/a“
NGC 3169, SAa, NGC 3169 впрочем е од видот „SA(s)a pec“
Месје 81, SAab, M81 впрочем е од видот „SA(s)ab“
Месје 88, SAb, M88 впрочем е од видот „SA(rs)b“
NGC 3949, SAbc, NGC 3949 впрочем е од видот „SA(s)bc“
NGC 4414, SAc, NGC 4414 впрочем е од видот „SA(rs)c“
Триаголник, SAcd, Триаголник впрочем е од видот „SA(s)cd“
NGC 300, SAd, NGC 300 впрочем е од видот „SA(s)d“
NGC 45, SAdm, SAdm може да се смета и за вид на непречкеста Магеланова спирална галаксија, NGC 45 впрочем е од видот „SA(s)dm“
NGC 4395, SAm, SAm е вид на Магеланова спирална галаксија (Sm), NGC 4395 впрочем е од видот „SA(s)m“
2 Поврзано
* Пречкеста спирална галаксија
* Непречкеста леќеста галаксија
* Спирална галаксија
Ховахт

Ховахт (|Hohwacht) — општина во округот Плен, во Шлезвиг-Холштајн, Германија. Се наоѓа во рамките на областа Вагрија и нејзини делови се Ховахт, Хасберг, Нојдорф, Нидермиле и Шмидендорф. Селото било првпат споменато во 1557 година како Хоенвахт (''Hohenwacht'').
Прец-Ланд

Прец-Ланд (|Preetz-Land) — општинска заедница во округот Плен, во Шлезвиг-Холштајн, Германија. Се наоѓа околу градот Прец. Седиштето на општинската заедница е Шелхорн.
Општинската заедница Прец-Ланд се состои од следниве општини:
Литјенбург

Литјенбург (|Lütjenburg) — град во округот Плен, во сојузната покраина Шлезвиг-Холштајн, Германија. Се наоѓа околу 18 километри североисточно од Плен и 30 километри источно од Кил. Градот претставува административно седиште на истоимената општинска заедница.
1 Историја
Литјенбург бил основан во век по освојувањето на старите територии населени тогаш од Словените.
Од 1 јануари 2008 година, градот дотогаш слободен влегол во рамките општинската заедница Литјенбург-Ланд, која оттогаш се вика само Литјенбург.
2 Збратимени градови
Литјенбург е збратимен со следниве градови:
* Улјаново, Русија
* Раквере, Естонија* Штернберг, Мекленбург-Западна Померанија, Германија
* Бен де Бретањ, Франција
Памучеста спирална галаксија

Памучеста спирална галаксија — вид на спирална галаксија, која е целосна спротивнност на добро обликуваната галаксија. За разлика од добро обликуваната спирална архитектура на добро обликуваната галаксија памучестата спирална галаксија е парчеста, со испрекинати спирални краци. Приближно 30% од спиралните галаксии се памучести галаксии, 10% се добро обликувани, а останатите се „многукраки“. Многукраките спирални галаксии понекогаш се класифицирани како памучести спирални галаксии.
Прототип за памучеста спирална галаксија е NGC 2841.
1 Примери
Пример, Класа, Слика, Соѕвездие, Забелешки
NGC 4414, SA(rs)c, Береникина Коса,
NGC 2841, SA(r)b, Голема Мечка,
NGC 7793, SA(s)d, Вајар,
Вртимушка(Месје 101), SAB(rs)cd, Голема Мечка,
2 Наводи
* "A Near-Infrared Atlas of Spiral Galaxies", Debra Meloy Elmegreen, 1981, ,
Ромуло Соуза Орестес Калдеира

Ромуло Соуза Орестес Калдеира (роден во Пелотас, Бразил на 22 мај 1987), попознат само како Ромуло, е бразилски фудбалер со италијанско државјанство, играч од одбраната или од средниот ред на .
1 Титули
1.0.1 Јувентус
* Серија А (1) : 2014-15
* Куп на Италија (1) : 2014-15
Поларнопрстенеста галаксија

Поларнопрстенеста галаксија — галаксија во која надворешниот прстен од гас и ѕвезди се врти околу половите на галаксијата. Овие поларни прстени се смета дека настанале кога две галаксии гравитациско заемодејствуваат една со друга. Една од можностите е дека материјата е привлечена плимно од страна на галаксија која минува во близина и на тоја начин се создава поларниот прстен во поларнопрстенестата глаксија. Другата можност е дека помала галаксија се судрила под прав агол со рамнината на вртење на поголемата галаксија, со што помалата галаксија е всушност прстенот на половите.
Најдобро познати поларнопрстенести галаксии се S0s (леќестите галаксии), но од физичка точка тие се дел од поголема категорија на галаксии, вклучувајќи тука неколку елиптични галаксии.
Првите четири S0 кои биле забележани како поларнопрстенести галаксии се NGC 2685, NGC 4650A, A 0136 -0801, и ESO 415 -G26. Додека овие галаксии се макотрпно проучени, во поново време се забележани многу повеќе поларнопрстенести галаксии. Поларно прстенестите S0 галаксии можно е да се само 0,5% од сите блиски леќести галаксии, а постои и можноста дека 5% од леќестите галаксии во минатото поседувале поларни прстени.
Првите поларнопрстенести елиптични галаксии биле забележани во 1978 година. Тие се NGC 5128, NGC 5363, NGC 1947 и Лебед A, додека пак поларнопрстенестите S0 галаксии NGC 2685 и NGC 4650A во тој период се сметале дека настанале на сличен начин како овие елиптичните поларнопрстенести галаксии. За само неколку години подоцна, да се направат првите набљудувања на движењата на ѕвездите и гасот поларнопрстенестите елиптични и S0 галаксии со помош на усовршената спектроскопска технологија, било објаснето надворешното потекло на гасовитите прстени. Во продолжени најпознатиот пример, NGC 5128 (Cen A),и многу вообичаената поларнопрстенеста елиптична галаксија NGC 5266.
1 SPRC (стара верзија)
SPRC е Слоунски поларнопрстенов каталог, атлас кој се состои од 157 поларнопрстенести галаксии. Бил составен од сликите снимени со Слоунски дигитален преглед на небото. Постојат 4 поглавја(A,B,C, и D). Во оглавјето А има 6 галаксии кои се кинематички потврдени галаксии. Во поглавјето В има 27 објект, кои се добри кандидати. Во поглавјето C, има 73 галаксии, кои се можни кандидати. И во поглавјето D има 51 галаксија, кои се слични објекти.
2 SPRC (нова верзија)
Постои обновена верзија на SPRC, со нови 275 кандидати. Има 70 најдобри кандидати, 115 добри кандидати, 53 слични објекти и 37 челно завртени прстенести галаксии.
3 Галерија
4 Поврзано
* Список на поларнопрстенести галаксии
* Прстенеста галаксија
* II Цвики 73
Лутербек

Лутербек (|Lutterbek) — општина во округот Плен, во Шлезвиг-Холштајн, Германија.
1 Местоположба
Лутербек се наоѓа на 15 км североисточно од Кил и на околу 3 км до Балтичкото Море. Се протега на површина од 3.23 км<sup>2</sup> и според пописот во 2018, во него живеат 356 жители.
2 Историја
Името на местото Лутербек за првпат се појавило во 1240 година во документ за манастирот Претц во Лутербек. Тоа било мало село со пет дворови и четири колиби, кои припаѓале му на манастирот.
Малку се знае за раната популација на Источен Холштајн. Повеќето од топонимите на местата во Источен Холштајн укажуваат на словенски населби, како местото Претц или реката Швентине која се сметала за света река.
Пишаните записи од минатото се ретки и се појавуваат дури на крајот на 11 век. На почетокот на 12 век, Вендите сè повеќе биле изложени на нападот на германските војски. Во Битката кај План во 1138-39 година, отпорот на Вендите бил скршен и Остхолштајн бил заземен од Германите под водство на Адбург Втори фон Холштајн.
Лабо

Лабо (|Laboe) — општина во округот Плен, во Шлезвиг-Холштајн, Германија. Се наоѓа на брегот на Балтичкото Море, околу 10 километри североисточно од Кил. Поморскиот споменик Лабо е сместен во општината, како и подморницата У995.
Грбот на општината прикажува лебед и е заснован на неговото име, бидејќи Лабо означува „лебед“ на мртвиот полапски јазик.
Шенберг (Холштајн)

Шенберг (|Schönberg) — општина во округот Плен, во Шлезвиг-Холштајн, Германија. Се наоѓа на брегот на Балтичкото Море, околу 17 километри североисточно од Кил и 26 километри северно од Плен. Општината претставува слободна и била надвор од општинската заедница Пробштај до 1 јануари 2008 година, иако и тогаш и сега е административно седиште на општинската заедница.
Дискова галаксија

Дискова галаксија — галаксии карактеризирани од присуството на ''диск'', сплеснат кружен простор исполнет со ѕвезди. Овие галаксии можно е и немора да поседуваат и централен недисковита област (галактичка испакнатост).
Во дискови галаксии спаѓаат:
* спиралните галаксии
** непречкестите спирални галаксии (типови S, SA)
** пречкестите спирални галаксии (тип SB)
** преодните спирални галаксии (type SAB)
* леќестите галаксии (типови E8, S0, SA0, SB0, SAB0)
Бесдорф (Плен)

Бесдорф (|Bösdorf) — општина во округот Плен, во Шлезвиг-Холштајн, Германија. Кон општината припаѓаат следниве единици: Аугстфелде, Бернсдорф, Бесдорф, Додау, Клајнмајнсдорф, Нидерклевец, Оберклевец, Пфингстберг, Рулебен, Зандкатен, Штајнбуш и Валдсхаген. Од 1 јануари 2014 година, општината станала слободна и излегла од општинската заедница Големо Пленско Езеро и од тогаш нејзините административни работи ги врши градот Плен.
Ашеберг (Холштајн)

Ашеберг (|Ascheberg) — општина во округот Плен, во Шлезвиг-Холштајн, Германија. Општината од 1 јануари 2014 година претставува слободна единица и излегла од општинската заедница Големо Пленско Езеро и од тогаш нејзините административни работи ги врши градот Плен.
Ашеберг се наоѓа на северозападниот брег на Големото Пленско Езеро, во природниот парк Холштајнска Швајцарија.
MusicBrainz

MusicBrainz (изг. ''мјузикбрејнс'') — отворена музичка база на податоци слична на проектот freedb, а основана како одговор на ограничувањата наметнати врз CDDB. Меѓутоа, MusicBrainz не собира само метаподатоци з компактни дискови, туку претставува структурирана бааза за музиката воопшто.
Базата чува информации за музичарите, нивните снимени дела и односот помеѓу нив. Минималната содржина на секој запис снимено дело опфаќа наслов на албумот, насловите на нумерите и времетраењето на секоја нумера. Записите ги пишуваат и одржуваат доброволни уредници, кои ги следат пишаните правила за стилот на заедницата. Во записите може да стои и земја и година/датум на издавање, назнака на ЦД-то, омотот, акустички отпечаток, прибелешки во слободен текстуален облик, како и други метаподатоци. На 6 февруари 2014 г., MusicBrainz содржел информации за околу 850.000 музичари, 1,3 милиони издадени дела и 13,5 милиони снимки.
Крајните корисници може да бидат програми што се поврзуваат со MusicBrainz за да додаваат метаподаточни ознаки во нивните дигитални снимки во облик на MP3, Ogg Vorbis или AAC.
1 Програми што ја користат базата
* Amarok — аудиоизведувач на KDE
* Banshee — повеќеподложен аудиоизведувач
* Clementine — повеќеподложен аудиоизведувач
* CDex — ЦД-преземач за Microsoft Windows
* iEatBrainz — изведувач за Mac OS X (вон употреба)
* Jaikoz — масовен уредник на ознаки со Јава
* Max: ЦД-преземач за и прекодирачна аудиоснимки за Mac OS X
* Mp3tag — уредник на метаподатоци и музички организатор за Windows
* MusicBrainz Picard — повеќеподложен уредник на ознаки за албуми
* MusicBrainz Tagger — уредник на ознаки за Windows (вон употреба)
* puddletag — уредник на ознаки за PyQt под лиценцатаОЈЛ3
* Rhythmbox — аудиоизведувач за Unix-системи
* Sound Juicer: — ЦД-преземач GNOME
* делот foo_musicbrainz за Foobar 2000: Music Library/Audio Player
* Beets — автоматски означувач/организатор со наредбен ред за Unix-системи.
Покрај тоа, корисничките програми на freedb можат да дојдат до податоците на MusicBrainz преку протоколот на freedb, користејќи ја преодната служба од MusicBrainz кон FreeDB наречена mb2freedb.
2 Поврзано
* ID3
* AllMusic
* Семрежна филмска база на податоци (IMDb)
Зелент/Шлезен

Зелент/Шлезен (|Selent/Schlesen) — општинска заедница во округот Плен, во Шлезвиг-Холштајн, Германија. Седиштето на општинската заедница е во Зелент.
Општинската заедница Зелент/Шлезен се состои од следниве општини:
# Доберсдорф
# Фаргау-Пратјау
# Ламерсхаген
# Мартенсраде
# Мухелн
# Шлезен
# Зелент
Било некогаш - сега се споменувало

Било некогаш - сега се споменувало (хрватски: ''Nekad bilo - sad se spominjalo'') е расказ од хрватскиот писател Антун Густав Матош.
1 Содржина
Група млади луѓе се собрале во една вила и раскажуваат за деновите кога биле среќни. Тогаш, еден од нив, Петриновиќ, ја раскажува својата приказна за престојот кај вујко му Грга Алаговиќ, во селото Храстовац, во близината на Загреб: Тоа се случувало кога тој бил ученик во класичната гимназија во Загреб, при што, заедно со неколку свои другари, постојано правел проблеми. Така, еден ден, Петриновиќ и другарите ја посетиле ќерката на млекарот, Жужа и ја опијаниле, а потоа направиле луда забава. Кога пристигнал таткото на Жужа, ги фатил немирните момчиња и ги затворил во една дрвена куќарка, каде ја чувал козата. Утредента, таткото на Петриновиќ, за да го казни немирниот син, присилно го испраќа во селото Храстовац, кај вујната Тончика и вујкото Грга.
Изутрината, момчето оди да прошета низ селото и среќава една девојка - ќерката на селскиот учител, Смиљка, која веднаш му се допаѓа. Своевремено, девојката еднаш останала цела ноќ затворена во селската црква и утредента ја нашле полудена. Оттогаш, таа има сериозно психичко пореметување. Својот престој во селото, Петриновиќ го поминува така што служи во црквата, го посетува домот на селскиот учител, кој има голема колекција на живи птици, се дружи со честите гости на вујко му, а еднаш го посетува дури и еден од неговите најверни другари. Еден ден, тој доживива големо разочарување кога дознава дека некој доктор ја однел Смиљка на лекување во Карловац.
По пет години поминати на студии во Виена, Петриновиќ се враќа во Храстовац, а таму, куќата почнала да пропаѓа, вујкото Грга остарел, а вујната Тончика умрела. Тој оди на гробиштата и таму, до гробот на Тончика, здогледува друг гроб на кој го пишува името Јелиќ Смиљана. Тој се присетува на својата сакана Смиљка и кине неколку ливчиња од бршленот што го обвиткал нејзиниот гроб. На крајот од раскажувањето, Петриновиќ им ги покажува на присутните во вилата овенатите ливчиња од бршленот, велејќи: „Еве, ова овенато лисје е сè што ми остави младоста. Некои го немаат ни тоа...“
Зелент

Зелент (|Selent) — општина во округот Плен, во Шлезвиг-Холштајн, Германија. Се наоѓа на јужниот брег на Зелентското Езеро, второ најголемо езеро во Шлезвиг-Холштајн, по Големото Пленско Езеро. Општината претставува административно седиште на општинската заедница Зелент/Шлезен.
Хајкендорф

Хајкендорф (|Heikendorf) — општина во округот Плен, во Шлезвиг-Холштајн, Германија. Претставува приморско одморалиште на Балтичкото Море, кој се наоѓа 10 километри од Кил. Најстариот дел на градот е стара викиншка населба во Мелтенорт.
Споменикот за паднатите членови на посадите во германските подморници во обете светски војни е видлив од Килскиот Фјорд.
Општината претставува административно седиште на општинската заедница Шрефенборн.
1 Галерија
Прец

Прец (|Preetz) — град во округот Плен, во сојузната покраина Шлезвиг-Холштајн, Германија. Во градското јадро се наоѓа мало езеро, Кирхско Езеро.
1 Историја
Првото спомнување на Прец потекнува од 1185 година, кога Екбрехт Пронцесис пишувал за местото Порец. Потеклото на името Прец се верува дека потекнува од словенскиот термин „по рече“ или „по река“. Во 1221 година, терминот „Порецие“ се појавил, а во 1442 година Преце.
Првата градска црква била изградена во 1210 година. Во 1211 година, грофот Албрехт фон Орламинде основал бенедиктански манастир: манастир Прец. Манастирот бил повторно основан од Адолф IV фон Шауенбург во 1226 година и бил доделен на монасите. Во 1268 година била изградена црквата во манастирот. Манастирот бил највисока административна власт до 1867 година и ја извршувал судската власт во градот.
Прец вовел улично осветлување во 1852 година. Железничката станица била изградена во 1864 година, а Градското собрание во 1871 година. Дабовото дрво пред Градското собрание, посадено во 1871 година, сè уште постои.
Ограничени градски права, Прец добил на 17 мај 1870 година, а целосните во 1901 година.
2 Познати луѓе
* Алисон Мак — глумица
* Ото Армстер — офицер
3 Меѓународни односи
3.1 Збратимени градови
Прец е збратимен со следниве градови:
* Бландфорд Форум, Велика Британија (од 1979 г.)* Штавенхаген, Германија (од 1990 г.)
* Тапа, Естонија (од 1990 г.)
* Неман, Русија (од 1991 г.)
Поморски споменик Лабо

Поморски споменик Лабо (понекогаш ''Кула Лабо'') — споменик сместен во Лабо, близу Кил, во сојузната покраина Шлезвиг-Холштајн, Германија. Започнат со градба во 1927 година и завршен во 1936 година, споменикот првично бил посветен на германските морнари од Првата светска војна, додека загинатите морнари од Втората светска војна биле додадени по 1945 година. Во 1954 година бил повторно изменет во чест на сите морнари од сите земји кои загинале во текот на двете светски војни.
Споменикот се состои од 72 метри висока кула на која се наоѓа платформа за набљудување. Платформата се наоѓа на 85 метри над морето. Сала за сеќавање и германската подморница У995 од Втората светска војна, која претставува технички музеј, се наоѓаат во подножјето на споменикот, а местото е омилено туристичко место. У995 е единствената преостаната подморница од нејзиниот вид.
Кулата била проектирана од архитектот Густав Август Мунцер, кој изјавил дека обликот не претставува ништо одредено, туку тој треба да поттикнува позитивни чувства во оние што го гледаат. Често е поврзуван со труп на викиншки брод.
Споменикот на италијанските морнари во Бриндизи, Италија (започнат во 1932 година, завршен во 1933 г.) — сличен со кулата Лабо. Споменикот е отворен секој ден од 9:30 до 18:00 часот.
1 Галерија
Џуџеста спирална галаксија

Џуџеста спирална галаксија — џуџеста верзија на спирална галаксија. Џуџестите галаксии се карактеризирани со тоа што поседуваат мали сјајности, мали пречници (помали од 5 кпс), ниска површинска сјајност, и ниско ниво на водородни маси. Овие галаксии може да се сметаат како подкласа на површинко слабосјајните галаксии.
Џуџестите спирални галаксии, особено нивните џуџести сродници видовите Sa-Sc спирални галаксии, се мошне ретки. За споредба, џуџестите елиптични галаксии, џуџестите неправилни галаксии, и џуџестите верзии на Магелановите спирални галаксии (кои може да се сметаат за преодни галаксии меѓу спиралните и неправилните во однос на морфологијата) се доста чести.
Се претпоставува дека џуџестите спирални галаксии може да се преобразат во џуџести елиптични галаксии, особено во густите јата.
1 Примери
* NGC 5474
* NGC 247
* NGC 6503
* NGC 3928
* NGC 625
* NGC 1051
* NGC 1311
* NGC 2188
* IC 4710
2 Местоположба
Повеќето забележани џуџести спирални галаксии се сместени надвор од јатата. Силните гравитациски заемодејства меѓу галаксиите и заемодејствата меѓу галаксиите и меѓујатниот гас се очекува дека ќе ги уништат дисковите на повеќето џуџести спирални галаксии. Сепак, џуџестите галаксии со спирална структура се забележани во јатото Девица и во јатото Коса.
Зелентско Езеро

Зелентско Езеро (|Selenter See) — второ најголемо езеро во сојузната покраина Шлезвиг-Холштајн, во северна Германија, веднаш зад Големото Пленско Езеро. Се наоѓа на 37 метри и има површина од 22,4 км².
Зелентското Езеро, кое се наоѓа близу општината Зелент во округот Плен, е со длабочина од 34 метри. Езерото истекува во Балтичкото Море преку потокот Хоенфелдер Миленау, само 10 километри долг, на север, и од Залцау на северозапад.
Создавањето на Зелентското Езеро потекнува од последното ледено доба.
1 Птичји резерват
Постои птичји резерват околу езерото кое се простира 3.060 хектари. Во резерватот се наоѓаат бројни птици како водомар, жолтоклун лебед, голем северен нуркач, кокаљка и морски орел. Резерватот е управуван од добротворната организација, LLUR.
Атик Мустафа-паша џамија

Џамијата Атик Мустафа-паша (турски: ''Atik Mustafa Paşa Camii'' или ''Hazreti Cabir Camii'') — поранешна православна црква која се наоѓала во Истанбул, Турција. По падот на Цариград црквата била претворена во џамија. Долго време црквата се идентифицирала со ''Св.Петар'', но сепак за тоа нема доволно докази.
Црквата била изградена во 1059 година во времето на Исак I Комнин и долго била сочувувана од различни непригоди. Самата црква се одликувала со својата убавина и самата Ана Комнина запишала дека нејзината мајка Ана Даласена честопати доаѓала овде и ја одржувала својата богослужба. По падот на Цариград, црквата била разрушена од земјотрес во 1509 година. Во 1512 година Коџа Мустафа-паша овој објект го претворил во џамија. Во 1729 година, во Истанбул односно во реонот Балат настанал голем пожар каде џамијата доживеала повторна катастрофа но набргу потоа повторно била обновена. Во 1894 година биле срушени минаретите но истите повторно биле изградени во 1906 година. Последната реконструкција на џамијата била во 1922 година.